ایران پرزیدنتینین بیرینجی معاوینی ایسحاق جهانگیری بو گون تهراندا سفرده اولان گورجستانین باش ناظری گیورگی کویریکاشویلی ایله گؤروشوب.
آپا-نین معلوماتینا گؤره، گؤروشده مذاکیره اولونان اؤنملی مسئلهلردن بیری ده شیمال-جنوب دهلیزینین رئاللاشدیریلماسیدیر.
طرفلر آراسیندا آپاریلان مذاکیرلردن سونرا رسسمی سندلرین ایمضلانماسی مراسیمی باش توتوب. اؤلکهلر اوچ امکداشلیق مموراندومونا ایمضا آتیب کی، بونلار ایدمان، اینفورماسییا تخنولوگییالاری و کند تصروفاتی ساحهلرینی احاطه ائدیر.
دؤولت رسمیلری بیلدیریب کی، هر ایکی اؤلکهنین اؤزل سکتورو امکداشلیغی گئنیشلندیرملیدیر.
طرفلر آراسیندا الده اولونان راضیلاشمایا اساساً، ایرانلی اینوستورلار گورجستاندا نفت اعمالی و کرامیکا محصوللارینین ایستحصالی زاوودلارینین تیکینتیسینی حیاتا کئچیرهجک.
ایمضالانما مراسیمیندن سونرا کئچیریلن مطبوعات کنفرانسیندا ایران پرزیدنتینین بیرینجی معاوینی دئییب کی، گؤروش چرچیوهسینده بیر سیرا واجیب مسئله مذاکیره اولونوب کی، اونلاردان بیری ده شیمال-جنوب بین الخالق نقلیات دهلیزینین رئاللاشدیریلماسیدیر.
azb_Arab azb_Arab azb_Arab azb_Arab azb_Arab azb_Arab